Live Nation, VEGA og Ideal Bar Live præsenterer

**Oplev synth og legetøj, når Emily Wells giver tre koncerter i Danmark**

*Den amerikanske producer, sanger og komponist, Emily Wells, er kendt for sit varierede brug af både klassiske og moderne instrumenter samt sin behændige tilgang til live-sampling, og det kan man få et indblik i, når hun giver koncerter i København, Aarhus og Odense i november. Første stop er i Ideal Bar den 14. november.*  
  
**Mixer og mestrer det meste**  
[Emily Wells](http://www.emilywellsmusic.com/) er født i Amarille, Texas, og startede sin musikalske karriere som violinist i en alder af 4. Hun bevægede sig gradvist fra [Suzukimetoden](http://da.wikipedia.org/wiki/Suzukimetoden" \t "_blank) til sangskrivning, guitar og hjemmestudie.

Emily er lidt af et multitalent; ud over at være klassisk trænet violinist, spiller hun trommer, keyboard, mestrer beat-maskiner og alt andet, hun kan proppe ned i sin tour-taske, og disse talenter udnytter hun til fulde i sin musik. Hendes musik består af alt fra analoge synthesizere til legetøjsinstrumenter, som giver Emilys folk-lyd et karakteristisk og selvstændigt præg.  
  
**Lyden af garage og hestefarm**

Emily har siden 1999 indspillet og udgivet albums både selv og i samarbejde med diverse pladeselskaber, men det endte med at blive *The Symphonies: Dreams, Memories and Parties* fra 2008, der blev indspillet i en ydmyg garage, som blev hendes gennembrudsalbum.

Det seneste album fra multikunstneren er *Mama* fra 2012 – en samling af hendes yndlingsnumre produceret med nyfunden varme, som uden tvivl er relateret til det sted, hvor de fleste af sangene er blevet til. Til dette album lejede Emily Wells en hestefarm i Topanga Canyon og gik her i gang med at producere *Mama*.   
Hun indspillede stort set alle instrumenter selv dog med lidt hjælp fra sin tour-kompagnon gennem længere tid, Sam Halterman. *Mama*er udgivet via Partisan Records og i juni 2013 udkom også en akustisk version af albummet. Lyt bl.a. til et af hendes mest populære numre "[Passenger](http://www.youtube.com/watch?v=MXAaPvVaZDQ" \t "_blank)".  
  
Glæd jer til et par spændende koncerter med Emily Wells i Ideal Bar Live, København, den 14. november, Atlas, Aarhus, den 15. november og Posten, Odense, den 16. november.

**Fakta om koncerten i Ideal Bar Live:**

Emily Wells

14. november kl. 21.00

Ideal Bar Live, Enghavevej 40, 1674 København V

80 kr. + gebyr

Forsalg vi VEGAs hjemmeside og Billetnet.

Læs mere på

*For yderligere oplysninger kontakt venligst*

Nathasja Lauritsen

Kommunikationsmedarbejder, VEGA

[nl@vega.dk](mailto:nl@vega.dk) - 3326 0953